சோக்லம்சர்

சோக்லம்சர் (Choglamsar) இந்தியாவின் லடாக் ஒன்றியப் பகுதியில் அமைந்த லே மாவட்டத்தில்  பாயும் சிந்து ஆற்றின் கரையில் அமைந்த சிற்றூர் ஆகும். சோக்லம்சர் ஊரில் ஆண்டுதோறும் சூன் மாத குரு பூர்ணிமாவை ஒட்டி 3 நாட்கள் சிந்து தர்சன விழா கொண்டாடப்படுகிறது.

 மக்கள் தொகை பரம்பல் 
2011-ஆம் ஆண்டின் மக்கள் தொகை கணக்கெடுப்பின் படி, சோக்லம்சர் ஊரின் மொத்த மக்கள் தொகை 10,754 ஆகும். பாலின விகிதம் 1000 ஆண்களுக்கு 648 
பெண்கள் வீதம் உள்ளனர். சராசரி எழுத்தறிவு 79.01% ஆக உள்ளது. 6 வயதிற்குட்பட்ட குழந்தைகள் 881 ஆக உள்ளனர். மக்கள் தொகையில் பௌத்தர்கள் 68.67%, இந்துக்கள் 26.41%, இசுலாமியர்கள் 3.68% மற்றும் மற்றவர்கள் 1.24% ஆக உள்ளனர். Chuglamsar Population Census 2011
 உள்கட்டமைப்புகள்
இவ்வூரில் இந்திய அரசு மற்றும் திபெத்தியர்களின் மைய நிர்வாகம் இணைந்து திபெத்திய அகதிகள் முகாம் நடத்துகிறது.

2010-ஆம் ஆண்டில் இப்பகுதியில் ஏற்பட்ட பெருவெள்ளத்தால் இவ்வூர் மிகவும் பாதிக்கப்பட்டது.

இவ்வூரில் 3 நடுநிலைப் பள்ளிகள், 3 உயர்நிலைப் பள்ளிகள், 1 மேல்நிலைப் பள்ளி உள்ளது. இந்திய அரசு 2016-இல் இவ்வூரில் பௌத்த படிப்புகளுக்கான மைய நிறுவனம் நிகர்நிலை பல்கலைக்கழகத் தகுதியுடன் துவக்கப்பட்டது. 

இவ்வூரில் பாயும் சிந்து ஆற்றின் கரைகளை இணைக்க நீளமான மைத்திரி தொங்கு பாலம் 2019-ஆம் ஆண்டில் இந்திய இராணுவத்தினரால் கட்டப்பட்டது.
இதனையும் காண்க
 சிந்து தர்சன விழா
மேற்கோள்கள் 

பகுப்பு:லே மாவட்டத்தின் நகரங்களும் ஊர்களும்